Sąvoka „atsakingas lošimas“ apima žaidėjų, kazino ir valstybinių institucijų taikomas priemones, kuriomis siekiama užkirsti kelią su lošimu susijusių socialinių, psichologinių ir finansinių problemų kilimui. Taigi, pirmiausia atsakomybę turi prisiimti pats žaidėjas. Jis turi įvertinti savo finansines galimybes bei suprasti, kokias pasekmes gali sukelti nekontroliuojamas lošimas. Kita vertus, lošimų organizatoriai, vykdydami atsakingo lošimo politiką, privalo įsitikinti, kad žaidėjas yra tinkamo amžiaus bei pateikia teisingus savo asmens tapatybės duomenis ir finansinę informaciją. Taip pat internetiniai kazino turi ne tik suteikti žaidėjui galimybę riboti įnašų sumas, bet ir leisti jam bet kada pasinaudoti funkcijomis, leidžiančiomis visam laikui arba tam tikram laikotarpiui atsiriboti nuo lošimo veiklos. Be to, kiekvienas kazino turi savo klientams pateikti išsamią informaciją apie azartinių žaidimų keliamas grėsmes, paaiškinti, kaip atpažinti probleminį lošimą bei supažindinti juos su pagalbos priemonėmis, kurių reikia imtis tuomet, kai lošimas tampa nekontroliuojamas. Valstybinės institucijos savo ruožtu privalo prižiūrėti, kaip nuotolinių lošimų organizatoriai laikosi atsakingo lošimo principų.n